b"\n_START_ARTICLE_\nLuma\n_START_PARAGRAPH_\nAplicat als senyals de v\xc3\xaddeo, la luma representa la lumin\xc3\xa0ncia en una imatge. La luma acostuma a anar relacionada amb la croma en els senyals de v\xc3\xaddeo. La luma \xc3\xa9s la component acrom\xc3\xa0tica de la imatge, sense cap color, mentre que la croma porta la informaci\xc3\xb3 de color. Convertir les components RGB (amb correcci\xc3\xb3 gamma) en la luma i la croma permet fer el submostratge de la croma, que alhora permet ajustar el senyal de v\xc3\xaddeo en funci\xc3\xb3 del SVH (Sistema Visual Hum\xc3\xa0). El SVH \xc3\xa9s m\xc3\xa9s sensible a la lumin\xc3\xa0ncia (blanc i negre) que a la croma, per tant els sistemes de v\xc3\xaddeo poden optimitzar l'amplada de banda a favor de lumin\xc3\xa0ncia vers la cromin\xc3\xa0ncia.\n_START_SECTION_\nRecomanaci\xc3\xb3 ITU-R BT.709\n_START_PARAGRAPH_\nLa televisi\xc3\xb3 d'alta definici\xc3\xb3 (HDTV), d'acord amb la Rec. 709, forma la luma a partir dels coeficients RGB: 0.2126, 0.7152, 0.0722 respectivament. Alguns experts declaren que aquest canvi de coeficients respecte a la Rec.601 no \xc3\xa9s adequat, ja que l'HDTV no \xc3\xa9s un sistema tancat i ara tenim coeficients per l'alta definici\xc3\xb3 i per l'est\xc3\xa0ndard (SDTV).\n_START_SECTION_\nRecomanaci\xc3\xb3 SMPTE 240M\n_START_PARAGRAPH_\nAquesta recomanaci\xc3\xb3 \xc3\xa9s la que utilitza el format de transici\xc3\xb3 1035i de l'HDTV: Y\xe2\x80\x99=0,212R\xe2\x80\x99+0,701G\xe2\x80\x99+0,087B\xe2\x80\x99"